# ACTA DE LA SESSIÓ EXTRAORDINÀRIA CELEBRADA PER L’AJUNTAMENT PLE EN DATA ONZE DE MAIG DE DOS MIL ONZE.

A Fontcoberta a onze de maig de dos mil onze, es reuneix a la Casa de la Vila l’Ajuntament Ple, per a celebrar sessió extraordinària en primera convocatòria, sota la presidència del Sr. Alcalde Sr. Joan Estarriola i Vilardell, i amb l’assistència dels següents Regidors:

* Sra. Pilar Busquets i Barceló
* Sra. Maria Pinsach Rubio

- Sr. Francesc Xavier Cros i Verdaguer

* Sr. Llorenç Soler i Malagelada
* Sra. Montserrat Grau i Viñas
* Sr. Albert Vergés Capellera
* Sra. Consol Mas i Torres.

* Excusa assistència el regidor Sr. Jaume Roura i Noguer

Va actuar com a Secretària Maria Grau Pagès.

Essent les vint-i-una hores, el Sr. Alcalde dóna per començada i vàlida la sessió, i es passa a tractar l’únic assumpte prèviament fixat en l’ordre del dia corresponent.

**1r.- APROVACIÓ DELS MODELS DEL REGISTRE D’INTERESSOS**

Atès que la llei 8/2007 de 22 de març (actual RDL 2/2008 del text refós de la llei de Sòl) va modificar l’article 75 de la llei 7/1985 de bases del règim local resultant que la citada llei senyala que tots els membres de les Corporacions formularan declaració sobre causes de possible incompatibilitat i sobre qualsevol activitat que els proporcioni o pugui proporcionar ingressos econòmics. Així mateix també formularan declaració dels seus béns patrimonials i de la participació en societats de tota mena, així com sobre la participació d’aquestes en altres i de les liquidacions dels impostos sobre la renda de les persones físiques, societats i patrimoni, si fos el cas.

Atès que les esmentades declaracions han de realitzar-se abans de la finalització del mandat dels actuals membres de la corporació, i també abans de la presa de possessió dels nous membres electes de les Corporacions locals, cal que l’actual Ajuntament aprovi els corresponents models de declaració sobre possibles causes de incompatibilitat i activitats, així com de béns patrimonials, en els termes establerts pel RDL 2/2008.

El contingut dels models s’ha redactat tenint en compte el contingut mínim i les prescripcions determinades en els articles 30 i següents del Reglament d’organització, funcionament i règim jurídic dels ens locals, de 28 de novembre de 1986.

La creació, modificació o supressió de fitxers de les administracions públiques per al tractament de dades té la seva regulació a l’article 20 de la llei orgànica 15/1999, de 13 de desembre, de protecció de dades de caràcter personal, on s’estableix que l’acord de creació, modificació o supressió de fitxers s’ha d’efectuar per mitjà de disposició general publicada posteriorment en diari oficial.

Per tot l’anterior, i de conformitat amb la legislació vigent i aplicable, proposo al Ple l’adopció dels següents ACORDS, que són aprovats per unanimitat de tota la Corporació:

Primer.- Crear el registre de interessos dels membres de la Corporació que comprèn les seccions corresponents al Registre d’Activitats (Secció primera) i al Registre de Béns Patrimonials (Secció segona).

Segon.- Aprovar els models de declaracions sobre causes de possible incompatibilitat i activitat i les declaracions de béns patrimonials que s’adjunten com annex 1 i 2 a la present proposta.

Tercer.- Aprovar inicialment la creació del corresponent fitxer de tractament

denominació i referències bàsiques que s’indiquen com annex al present acord. El responsable del fitxer és l’Ajuntament de Fontcoberta (l’Alcalde de la Corporació en aplicació de l’article 163 del DL 2/2003), el qual adoptarà les mesures tècniques, de gestió i organitzatives necessàries per garantir la confidencialitat, la seguretat i la integritat de les dades, així com l’exercici efectiu dels seus drets per part de les persones afectades. Per l’exercici dels drets d’accés, rectificació, cancel·lació i oposició els afectats podran adreçar-se a l’Ajuntament de Fontcoberta.

ANNEX. FITXER DE NOVA CREACIÓ

* Nom del fitxer: Registre municipal d’Interessos.
* Finalitats i usos: finalitat indicada a l’article 75.7 de la llei 7/1985 de bases del règim local.
* Persones o col·lectius afectats: càrrecs electes i personal directiu de la Corporació.
* Procedència de les dades: declaracions efectuades pel propi interessat.
* Procediment de recollida de les dades: formulari aprovat pel Ple de la Corporació.
* Sistema de tractament: manual i automatitzat
* Cessions: no es preveuen.
* Transferències internacionals: no es preveuen
* Unitat responsable: Alcaldia
* Nivell de seguretat: d’Alt a Mitjà.
* Estructura del fitxer i dades incloses

I no havent-hi més assumptes a tractar el Sr. Alcalde dóna per acabada la sessió a les vint-i-una hores trenta minuts. Ho certifico.

Vist i Plau

L’Alcalde La Secretària